CELEX: 32020D1573
Language: lt
Date: 1603843200000
Title: Komisijos sprendimas (ES) 2020/1573 2020 m. spalio 28 d. kuriuo iš dalies keičiamas Sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m. (pranešta dokumentu Nr. C(2020) 7511)

29.10.2020   
               
               
                  LT
               
               
                  Europos Sąjungos oficialusis leidinys
               
               
                  L 359/8
               
            
         KOMISIJOS SPRENDIMAS (ES) 2020/1573
         2020 m. spalio 28 d.
         kuriuo iš dalies keičiamas Sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m.
         
            
               (pranešta dokumentu Nr. C(2020) 7511)
            
         
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 19 d. Tarybos direktyvą 2009/132/EB dėl Direktyvos 2006/112/EB 143 straipsnio b ir c punktų taikymo, neapmokestinant galutinio tam tikrų prekių importo pridėtinės vertės mokesčiu (1), ypač į jos 53 straipsnio pirmą pastraipą kartu su Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 131 straipsniu,
         atsižvelgdama į 2009 m. lapkričio 16 d. Tarybos reglamentą (EB) Nr. 1186/2009, nustatantį Bendrijos atleidimo nuo muitų sistemą (2), ypač į jo 76 straipsnio pirmą pastraipą kartu su Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 131 straipsniu,
         kadangi:
         
                     (1)
                  
                  
                     Komisijos sprendimu (ES) 2020/491 (3) su pakeitimais, padarytais Komisijos sprendimu (ES) 2020/1101 (4), iki 2020 m. spalio 31 d. nuo importo muitų ir pridėtinio vertės mokesčio (toliau – PVM) atleidžiamos importuojamos prekės, reikalingos kovai su COVID-19 protrūkio padariniais;
                  
               
                     (2)
                  
                  
                     2020 m. rugsėjo 29 d. Komisija pagal Sprendimo (ES) 2020/491 5 konstatuojamąją dalį konsultavosi su valstybėmis narėmis ir Jungtine Karalyste dėl to, ar tą laikotarpį reikia pratęsti, ir po šių konsultacijų valstybės narės paprašė pratęsti atleidimo laikotarpį;
                  
               
                     (3)
                  
                  
                     Jungtinė Karalystė paprašė Sprendimo (ES) 2020/491 galiojimą pratęsti iki pereinamojo laikotarpio pabaigos. Pagal Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) protokolo dėl Airijos ir Šiaurės Airijos 5 straipsnio 3 ir 4 dalis bei 8 straipsnį Sąjungos teisės aktų nuostatos dėl importuojamų prekių atleidimo nuo importo muitų ir nuo PVM Jungtinei Karalystei, kiek tai susiję su Šiaurės Airija, ir jos teritorijoje turi būti taikomos nuo pereinamojo laikotarpio pabaigos. Tačiau Jungtinė Karalystė neprašė atleisti nuo importo muitų ir nuo PVM į Šiaurės Airiją importuojamas prekes. Todėl pagal Susitarimo dėl išstojimo 127 straipsnio 1 dalį Sprendimo (ES) 2020/491 galiojimo pratęsimas turėtų būti taikomas Jungtinei Karalystei tik iki pereinamojo laikotarpio pabaigos;
                  
               
                     (4)
                  
                  
                     pagal Sprendimą (ES) 2020/491 valstybių narių vykdomas importas padėjo valstybinėms organizacijoms arba valstybių narių kompetentingų institucijų patvirtintoms organizacijoms gauti reikiamų vaistų, medicininės įrangos ir asmeninių apsaugos priemonių, kurių trūksta. Iš prekybos tokiomis prekėmis statistinių duomenų matyti, kad importo apimtis vis dar didelė. Kadangi užsikrėtusiųjų COVID-19 skaičius valstybėse narėse vis dar kelia pavojų visuomenės sveikatai ir vis dar pranešama apie prekių, reikalingų kovai su COVID-19 pandemija, trūkumą jose, Sprendime (ES) 2020/491 nustatytą taikymo laikotarpį reikia pratęsti;
                  
               
                     (5)
                  
                  
                     tam, kad valstybės narės galėtų tinkamai įvykdyti Sprendime (ES) 2020/491 nustatytą įpareigojimą pateikti informaciją, tikslinga pratęsti Sprendimo (ES) 2020/491 2 straipsnyje nustatytą terminą; Jungtinei Karalystei taikomas informacijos pateikimo terminas turėtų būti pakoreguotas, kad būtų atsižvelgta į trumpesnį išimties taikymą;
                  
               
                     (6)
                  
                  
                     2020 m. spalio 14 d. dėl prašomo pratęsimo konsultuotasi su valstybėmis narėmis pagal Reglamento (EB) Nr. 1186/2009 76 straipsnį ir Direktyvos 2009/132/EB 53 straipsnį;
                  
               
                     (7)
                  
                  
                     todėl Sprendimas (ES) 2020/491 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (ES) 2020/491 iš dalies keičiamas taip:
            
                        1)
                     
                     
                        2 straipsnis iš dalies keičiamas taip:
                        
                                    a)
                                 
                                 
                                    įžanginė dalis pakeičiama taip:
                                    „Ne vėliau kaip 2021 m. rugpjūčio 31 d. valstybės narės Komisijai pateikia šią informaciją:“;
                                 
                              
                                    b)
                                 
                                 
                                    straipsnis papildomas šia antra pastraipa:
                                    „Jungtinė Karalystė pirmoje pastraipoje nurodytą informaciją Komisijai pateikia ne vėliau kaip 2021 m. balandžio 30 d.“;
                                 
                              
                  
                        2)
                     
                     
                        3 straipsnis pakeičiamas taip:
                        
                           „3 straipsnis
                           
                           1 straipsnis taikomas prekėms, kurios importuotos 2020 m. sausio 30 d. – 2021 m. balandžio 30 d.
                           Tačiau į Jungtinę Karalystę importuotoms prekėms 1 straipsnis taikomas nuo 2020 m. sausio 30 d. iki 2020 m. gruodžio 31 d.“
                        
                     
                  
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. spalio 28 d.
            
               
                  Komisijos vardu
               
               Paolo GENTILONI
               
                  Komisijos narys
               
            
         
         
            (1)  OL L 292, 2009 11 10, p. 5.
         
            (2)  OL L 324, 2009 12 10, p. 23.
         
            (3)  2020 m. balandžio 3 d. Komisijos sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m. (OL L 103, 2020 4 3, p. 1).
         
            (4)  2020 m. liepos 23 d. Komisijos sprendimas (ES) 2020/1101, kuriuo iš dalies keičiamas Sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m. (OL L 241, 2020 7 27, p. 36).